Radviliškio Gražinos pagrindinė mokykla

Radviliškio Gražinos pagrindinė mokykla – dieninė, savarankiško mokymosi bendrojo lavinimo mokykla Radviliškyje, Gražinos g. 8, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190671637. Steigėjas Radviliškio rajono savivaldybės taryba.

Filialai:
 Radviliškio Gražinos pagrindinės mokyklos Miežaičių skyrius;
 Radviliškio Gražinos pagrindinės mokyklos Daugėlaičių skyrius.

 Istorija 
1977 metais Radviliškio miesto centre duris atvėrė 5-oji vidurinė mokykla. Pirmąjį rugsėjį į klases susirinko 856 mokiniai. Beveik 10 metų mokyklai vadovavo Stefanija Januševičienė. Nuo 1987 metų mokyklos vairą perėmė antrasis mokyklos direktorius – Alfredas Krikštanas.
Mokyklos mokytojai veteranai: G. Petraitienė, M. Škeliova, A. Jodeikienė, T. Simaitienė, S. Levanienė, J. Sakalauskienė, V. Vedeckienė, M. Poškienė, M. Motiekaitienė, M. Marengolcas, G. Baltrušaitienė, V. Juozapaitis, R. Narkevičienė.

Į žinių pasaulį kasmet mokinius veda apie 60 pedagogų. I. Butvilienė, R. Pavliučenko, B. Veršnickienė, N. Masiulienė, J. Ragauskienė, J. Kurmanskienė, D. Kurmanskis dirba mokykloje nuo jos įkūrimo.
Apie 70 auklėtinių pasirinko pedagogo kelią. Tarnauti Dievui, rūpintis žmogaus dvasios reikalais pasiryžo R. Čekavičius, T. Reinys, V. Birjotas. Kiti pasižymėję mokyklos auklėtiniai: operos solistas V. Juozapaitis, žurnalistas O. Lukošius, TV laidos kūrėjas R. Juodeika, poetas ir dainininkas S. Sabaliauskas, žurnalistė ir literatė L. Verbliugevičiūtė, verslininkas V. Vyčas bei G. ir S. Krivickai, vadybininkais L. Paulauskas, G. Striupaitė.

Nuo 1993 metų 5-oji vidurinė mokykla perėmė gatvės pavadinimą – tapo Gražinos vidurine mokykla. Nuo tų pačių metų bendruomenė ėmė dalyvauti Europos Sveikų mokyklų programoje, pradėta dėstyti sveika gyvensena (dėsto mokytoja E. Stančikienė). 1994 metais atidaryta klasė specialiųjų poreikių vaikams. 1996 metais įvestas sustiprintas dailės mokymas, 2000 metais peraugęs į kryptingą meninį ugdymą. Kasmet mokykla pasipuošia jaunųjų dailininkų darbais. Mokykloje veikia Dailės centras, atviras miesto bendruomenei. Centro įkūrėja - mokytoja ekspertė J. Kurmanskienė.

1997 metų pavasarį atidarytas muziejus, kuriam vadovauja D. Skvarnavičienė. Spalio 12-ąją mokykla iškilmingai paminėjo savo gyvavimo dvidešimtmetį. Šventų Mišių metu pašventinta mokyklos vėliava. Spalio mėnesį mokykla sulaukė pirmojo mokyklos laikraščio „Atžalynas“ numerio. Mokyklos bibliotekos vedėjos D. Timinskienės pastangomis laimėjus 3 projektus, biblioteka aprūpinta kompiuteriais, įkurta skaitykla ir informacinės literatūros centras.

2000 metų kovo 20-ąją iškilmingai atidarytas ekologinio švietimo centras. Šio centro iniciatorės ir įkūrėjos – direktoriaus pavaduotoja ugdymui D. Sedelskienė ir geografijos mokytoja S. Vaičiūnienė.
2002 metų rugsėjo pirmąją moksleivius sutiko naujasis mokyklos direktorius Vidmantas Tamošiūnas.
Gražinos vidurinėje mokykloje tais metais pradėtas 3 - 5 metų vaikų ruošimas mokyklai „DŽIAUGSMO SALOJE“, kur mokymas nemokamas. Vaikams, nelankiusiems darželio, veikia priešmokyklinio ugdymo klasė. Mokykloje mokomi ir lavinami specialiųjų poreikių vaikai.

2004 metų rudenį mokyklai priskirtas Miežaičių, o 2005 metų sausį – Daugėlaičių pradinių mokyklų skyriai. 2005 metų rugsėjo 1-ąją mokykla paskelbta gamtosaugine mokykla, o 2006 metų pavasarį įteikta Žalioji vėliava, gegužę - mokykla išleido XXVIII abiturientų laidą.
2006 metais rugsėjo 1-ąją mokykla pasitiko pakeitusi statusą – Gražinos pagrindinė mokykla. Pamokos vyksta ne tik Gražinos pagrindinės mokyklos, bet ir Lizdeikos gimnazijos patalpose.

2007 metais lapkričio mėnesį mokykla atšventė trisdešimtmetį.

2008 m. rugsėjo 1 d. rajono tarybos sprendimu prijungta buvusi Radviliškio Stepono Dariaus ir Stasio Girėno vidurinė mokykla.

 Direktoriai 
 1977 m. Stefanija Januševičienė, švietimo žymūnė;
 1987 m. Alfredas Krikštanas;
 2002 m. Vidmantas Tamošiūnas;
 2007 m. Nijolė Masiulienė;
 2008 m. Laisvūnas Vaičiūnas.

 Žymiausi mokiniai 
 Vytautas Juozapaitis, operos solistas;
 Ovidijus Lukošius, žurnalistas.

 Nuorodos 
 Mokyklos svetainė

Kategorija:Radviliškio rajono savivaldybės mokyklos
Kategorija:Lietuvos pagrindinės mokyklos
Kategorija:Radviliškis